CELEX: 52011PC0235
Language: fi
Date: 2011-05-04
Title: Ehdotus NEUVOSTON TÄYTÄNTÖÖNPANOPÄÄTÖKSEKSI luvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpide

|

52011PC0235

Ehdotus NEUVOSTON TÄYTÄNTÖÖNPANOPÄÄTÖKSEKSI luvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpide  /* KOM/2011/0235 lopull. - NLE 2011/0104 */  

	[pic] | EUROOPAN KOMISSIO |Bryssel 4.5.2011KOM(2011) 235 lopullinen2011/0104 (NLE)EhdotusNEUVOSTON TÄYTÄNTÖÖNPANOPÄÄTÖKSEKSIluvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpidePERUSTELUTEHDOTUKSEN TAUSTANeuvosto voi yhteisestä arvonlisäverojärjestelmästä 28 päivänä marraskuuta 2006 annetun direktiivin 2006/112/EY, jäljempänä ”arvonlisäverodirektiivi”, 395 artiklan mukaan antaa yksimielisesti komission ehdotuksesta jäsenvaltiolle luvan ottaa käyttöön mainitun direktiivin säännöksistä poikkeavia erityistoimenpiteitä arvonlisäveron kantamisen yksinkertaistamiseksi tai tietyntyyppisten veropetosten taikka veron kiertämisen estämiseksi.Romania on hakenut komissiossa 4. marraskuuta 2009 komissiossa vastaanotetuksi kirjatussa kirjeessään lupaa soveltaa arvonlisäverodirektiivin 193 artiklasta poikkeavaa erityistoimenpidettä, jolla verovelvolliseksi nimettäisiin vehnän-, rukiin-, ohran-, maissin-, soijan, rypsin- ja auringonkukanluovutusten vastaanottaja niiden luovuttajan sijasta.Romania on täydentänyt komissiossa 2. heinäkuuta 2010 vastaanotetuksi kirjatussa kirjeessään hakemustaan pyytäen, että mainitun erityistoimenpiteen soveltamisalaa laajennettaisiin tiettyihin muihin tuotteisiin.Romania on pyytänyt komissiossa 26. heinäkuuta 2010 vastaanotetuksi kirjatussa kirjeessään, että mainittu lupa myönnettäisiin sille kahdeksi vuodeksi; se on myös mainitussa kirjeessä sitoutunut olemaan hakematta jatkoa luvan voimassaololle.Romania on rajannut komissiossa 20. joulukuuta 2010 vastaanotetuksi kirjatussa kirjeessään uudemman kerran poikkeushakemuksensa koskemaan vehnän-, rukiin-, ohran-, mallasohran-, maissin-, soijan-, rypsin-, auringonkukan- ja sokerijuurikkaanluovutuksia.Komissio on toimittanut arvonlisäverodirektiivin 395 artiklan 2 kohdan mukaisesti 15. maaliskuuta 2011 päivätyllä kirjeellä Romanian esittämät hakemukset muille jäsenvaltioille. Komissio on ilmoittanut Romanialle 22. maaliskuuta 2011 päivätyllä kirjeellä saaneensa kaikki hakemusten arviointia varten tarpeellisina pitämänsä tiedot.Romania on ilmoittanut hakemuksensa tueksi, että se on todennut tiettyjen viljojen ja öljysiementen kaupassa veropetoksia, jotka johtuvat erityisesti hyvin lyhyen aikaa toimivista yrityksistä. Tällaiset yritykset ostavat tavaroita arvonlisäveroa maksamatta joko Romanian ulkopuolelle sijoittautuneilta luovuttajilta, joiden luovutukset ovat vapautettu verosta arvonlisäverodirektiivin 138 artiklan nojalla, tai paikallisilta tuottajilta, jotka soveltavat pienille yrityksille myönnettyä verovapautusta mainitun direktiivin 287 artiklan nojalla tai jotka eivät ilmoita myyntejään verottajalle.Tämän jälkeen mainitut yritykset luovuttavat tavarat Romaniaan sijoittautuneille asiakkaille, tukkukauppiaille, viejille tai jalostajille, laskuttavat niiltä arvonlisäveron mutta tavarat luovutettuaan katoavat jättäen tilittämättä veron veroviranomaiselle.Näiden yritysten asiakkailla on kuitenkin oikeus vähentää arvonlisävero, koska niillä on hallussaan pätevä kauppalasku.Mainitun hakemuksen kohteena olevalla erityistoimenpiteellä olisi tarkoitus saattaa asiakas verovelvolliseksi luovuttajan sijaan, mutta asiakkaalla olisi edelleen oikeus vähentää vero yleislainsäädännön säännösten mukaisesti. Luovuttaja ei voisi enää veloittaa arvonlisäveroa asiakkaaltaan ja jättää se tilittämättä veroviranomaiselle. Toimenpiteellä saataisiin tällaiset erityiset veropetokset loppumaan välittömästi.Toimenpiteen voimassaoloaikana Romania voisi ottaa käyttöön arvonlisäverodirektiivin mukaisia kansallisia tavanomaisia toimenpiteitä, joilla pystyttäisiin estämään ja torjumaan tällaiset petokset luvan voimassaolon päätyttyä.Kyseessä on kuitenkin radikaali toimenpide, joka on ristiriidassa arvonlisäverojärjestelmään kiinteästi kuuluvan erinä maksamisen periaatteen kanssa ja johon liittyy riski, että petollinen toiminta siirtyy muille aloille tai tuotantovaiheeseen, jossa tavaroista jalostetaan elintarvike- tai teollisuustuotteita.Jotta nämä riskit voitaisiin torjua erityistoimenpiteen rajallisen soveltamisajan päättymisen jälkeen, olisi suotavaa, että Romania ottaa käyttöön samanaikaisesti asianmukaiset toimenpiteet verojen ilmoittamisen ja valvonnan osalta. Toimenpiteen kohteena olevien verovelvollisten on erityisesti varmistettava se, että niiden asiakkaat ovat verovelvollisia, ennen kuin ne soveltavat toimenpidettä; lisäksi niiden on ilmoitettava näistä liiketoimista arvonlisäveroilmoituksessaan ja pidettävä Romanian veroviranomaisten saatavilla luettelo asiakkaista, joihin toimenpidettä on sovellettu.Romanian veroviranomaisten on lisäksi lisättävä näiden tavaroiden jalostusta harjoittaviin verovelvollisiin kohdistuvaa valvontaa. Jos yritykset eivät enää vastaa raaka-aineostoihinsa liittyvästä arvonlisäverosta, niille saattaa syntyä kiusaus jättää jalostettujen tuotteidensa myynti ilmoittamatta verottajalle.Romanian veroviranomaisten onkin varmistettava, että erityistoimenpiteen soveltamisalaan kuuluviin tuotteisiin liittyvissä petoksissa osallisina olevat henkilöt eivät siirrä petollista toimintaansa muihin maataloustuotteisiin tai talouden muille aloille.Käyttöön otetuista toimenpiteistä on ilmoitettava komissiolle.Olisi syytä huolehtia siitä, että verovelvollisille, jotka vastaavat mainittujen tavaroiden luovutuksista maataloustuotteisiin liittyvien muiden toimintojen ohessa, sekä näiden luovutusten vastaanottajille ei tätä erityistoimenpidettä soveltaessa aiheutuisi kohtuutonta hallinnollista rasitusta eikä niiden oikeusvarmuus vaarantuisi. Olisi myös suotavaa rajoittaa toimenpide koskemaan yksinomaan raaka-aineita, jotka eivät periaatteessa sellaisinaan ole tarkoitettu lopulliseen kulutukseen.Erityistoimenpiteen soveltamisalaan kuuluvat tavarat olisi mahdollista nimetä yksityiskohtaisesti tariffi- ja tilastonimikkeistöstä ja yhteisestä tullitariffista 27 päivänä heinäkuuta 1987 annetulla neuvoston asetuksella (ETY) N:o 2658/87 käyttöön otetun yhdistetyn nimikkeistön (CN) avulla ja välttää näin tulkinnanvaraisuus.Arvonlisäverodirektiivin 395 artiklan säännökset, Romanian esittämät perustelut ja haetun erityistoimenpiteen soveltamisala huomioon ottaen komissio arvioi, että haettu poikkeus vastaa mainitun artiklan säännöksiä ja erityisesti että sillä voidaan ehkäistä veropetoksia. Poikkeuksella ei ole vaikutusta lopullisessa kulutusvaiheessa kannettavasta verosta saatavien tulojen määrään. Tämän vuoksi komissio esittää neuvostolle asiaa koskevan ehdotuksen.INTRESSITAHOJEN KUULEMINEN JA VAIKUTUSTEN ARVIOINTIEhdotetulla päätöksellä on määrä ottaa käyttöön veropetoksia ehkäisevä toimenpide, jota sovelletaan yksittäisen talouden toimialan tiettyihin tuotteisiin. Sillä on sen vuoksi myönteinen vaikutus erityisesti kyseisellä alalla toimivien verovelvollisten ja asianomaisen jäsenvaltion kannalta. Ulkopuolista asiantuntemusta ei ole tarvittu. Asianomaisia osapuolia ei ole myöskään tarvinnut kuulla eikä päätöksen vaikutusta arvioida. Joka tapauksessa ehdotuksen vaikutus on vähäinen, koska poikkeuksen soveltamisala ja -aika ovat rajalliset.EHDOTUKSEEN LIITTYVÄT OIKEUDELLISET NÄKÖKOHDATEhdotetulla päätöksellä on tarkoitus antaa Romanialle lupa soveltaa arvonlisäverodirektiivin 193 artiklasta poikkeavaa erityistoimenpidettä, jolla tiettyjen maataloustuotteiden luovutuksissa ja veron perusteen ylittäessä tietyn määrän arvonlisäverovelvollisuus siirtyy luovuttajalta vastaanottajalle.Tämän päätöksen oikeusperustana ovat arvonlisäverodirektiivin 395 artiklan säännökset, jotka on annettu Euroopan unionin toiminnasta tehdyn sopimuksen 113 artiklan nojalla. Näiden säännösten mukaan jäsenvaltion, joka haluaa ottaa käyttöön arvonlisäverodirektiivistä poikkeavia toimenpiteitä, on saatava tähän neuvoston lupa, joka annetaan neuvoston täytäntöönpanopäätöksenä. Koska kyseessä on liikevaihtoverolainsäädännön yhdenmukaistamista koskeva täytäntöönpanotoimenpide, noudatetaan toissijaisuusperiaatetta.Ehdotus on suhteellisuusperiaatteen mukainen, eikä se näin ollen ylitä sitä, mikä on tarpeen petosten ehkäisemistä koskevan tavoitteen saavuttamiseksi, sillä se koskee ainoastaan talouden yksittäisen suppean toimialan osaa eli rajoitettua määrä verovelvollisia ja toimintoja. Sen vuoksi se poikkeaa ainoastaan rajoitetusti ja asianmukaisella tavalla arvonlisäverodirektiivin periaatteista, lähinnä erinä maksamisen periaatteesta.TALOUSARVIOVAIKUTUKSETEhdotus ei vaikuta unionin talousarvioon.2011/0104 (NLE)Ehdotus:NEUVOSTON TÄYTÄNTÖÖNPANOPÄÄTÖSluvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpideEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen,ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY[1] ja erityisesti sen 395 artiklan 1 kohdan,ottaa huomioon Euroopan komission ehdotuksen,sekä katsoo seuraavaa:1.  Romania on hakenut komissiossa 4 päivänä marraskuuta 2009, 2 päivänä heinäkuuta 2010, 26 päivänä heinäkuuta 2010 ja 20 päivänä joulukuuta 2010 vastaanotetuiksi kirjatuissa kirjeissään kahden vuoden ajaksi lupaa voida nimetä arvonlisäverovelvolliseksi tiettyjen viljojen ja öljysiementen luovutusten vastaanottaja, mikä poikkeaa direktiivin 2006/112/EY 193 artiklan säännöksistä; Romania on myös ilmoittanut, ettei se tule hakemaan luvan voimassaololle jatkoa.2.  Komissio on toimittanut Romanian esittämän hakemuksen muille jäsenvaltioille 15 päivänä maaliskuuta 2011 päivätyllä kirjeellä. Komissio on ilmoittanut Romanialle 22 päivänä maaliskuuta 2011 päivätyllä kirjeellä saaneensa kaikki hakemuksen arviointia varten tarpeellisina pitämänsä tiedot.3.  Romania on todennut veropetoksia tiettyjen jalostamattomien maataloustuotteiden, viljojen ja öljysiementen kaupassa. Tietyt toimijat eivät nimittäin tuotteiden luovutuksen tapahduttua tilitä tuotteidensa vastaanottajalta veloittamaansa arvonlisäveroa veroviranomaisille. Näiden yritysten asiakkailla on kuitenkin oikeus vähentää arvonlisävero, koska niillä on hallussaan pätevä kauppalasku.4.  Arvonlisäverovelvollisuuden siirtämisessä tavaroiden luovuttajalta niiden vastaanottajalle on kyse väliaikaisesta kiireellisestä toimenpiteestä, jolla on tarkoitus saada loppumaan tällaiset petokset. Toimenpiteen kahden vuoden voimassaoloaika olisi riittävä Romanialle, jotta se voisi ottaa käyttöön maatalouden alalla direktiivin 2006/112/EY mukaiset lopulliset toimenpiteet, joilla ehkäistäisiin ja torjuttaisiin tällaisia petoksia.5.  Jotta voitaisiin estää petollisen toiminnan siirtyminen muille aloille tai tuotantovaiheeseen, jossa tavaroista jalostetaan elintarvike- tai teollisuustuotteita, olisi suotavaa, että Romania ottaa samanaikaisesti käyttöön kyseisten verovelvollisten osalta asianmukaiset toimenpiteet, jotka koskevat verojen ilmoittamista ja valvontaa. Romanian olisi ilmoitettava näistä toimenpiteistä komissiolle.6.  Jotta tätä erityistoimenpidettä sovellettaisiin yksinomaan maatalouden raaka-aineisiin ja voitaisiin välttää se, että asianomaisiin verovelvollisiin kohdistuisi kohtuuton hallinnollinen taakka tai että niiden oikeusvarmuus vaarantuisi, tämän erityistoimenpiteen soveltamisalaan kuuluvien tavaroiden nimeämisessä olisi käytettävä tariffi- ja tilastonimikkeistöstä ja yhteisestä tullitariffista 27 päivänä heinäkuuta 1987 annetulla neuvoston asetuksella (ETY) N:o 2658/87[2] käyttöön otettua yhdistettyä nimikkeistöä.7.  Tämä erityistoimenpide on perusteltu ja oikeassa suhteessa asetettuihin tavoitteisiin nähden. Sen voimassaoloaika on nimittäin rajallinen, ja sitä sovelletaan yksinomaan tiettyihin tarkasti nimettyihin tavaroihin, jotka eivät ole periaatteessa tarkoitettu sellaisinaan lopullisten kuluttajien käyttöön ja joilla tehdään veropetoksia, jotka aiheuttavat huomattavia arvonlisäverotulomenetyksiä. Ottaen huomioon näiden menetettyjen verotulojen suuruus, toimenpide olisi hyväksyttävä mahdollisimman nopeasti.8.  Tällä erityistoimenpiteellä ei muuteta lopullisessa kulutusvaiheessa kannettavan arvonlisäveron määrää, eikä se vaikuta kielteisesti arvonlisäverosta saataviin unionin omiin varoihin,ON HYVÄKSYNYT TÄMÄN PÄÄTÖKSEN:1 artiklaPoiketen siitä, mitä direktiivin 2006/112/EY 193 artiklassa säädetään, Romanialle annetaan lupa nimetä arvonlisäverovelvolliseksi sellaisten luovutusten vastaanottaja, jotka koskevat asetuksella (ETY) N:o 2658/87 käyttöön otetussa yhdistetyssä nimikkeistössä mainittuja seuraavia tuotteita:CN-koodi | Tuote |1001 10 00 | Durumvehnä |1001 90 10 | Spelttivehnä, kylvämiseen tarkoitettu |ex 1001 90 91 | Tavallinen vehnä, siemenvilja |ex 1001 90 99 | Muu spelttivehnä ja muu tavallinen vehnä, ei kylvämiseen tarkoitettu |1002 00 00 | Ruis |1003 00 | Ohra |1005 | Maissi |1201 00 | Soijapavut, myös murskatut |1205 | Rapsin- ja rypsinsiemenet, myös murskatut |1206 00 | Auringonkukansiemenet, myös murskatut |1212 91 | Sokerijuurikas |2 artiklaEdellä 1 artiklassa säädetty lupa edellyttää, että Romania ottaa käyttöön veron ilmoittamista koskevat velvollisuudet sekä asianmukaiset ja tehokkaat valvontatoimenpiteet, jotka koskevat mainitun luvan soveltamisalaan kuuluvia tavaroita luovuttavia verovelvollisia.Romanian on ilmoitettava komissiolle ensimmäisessä kohdassa tarkoitettujen velvollisuuksien ja toimenpiteiden käyttöönotosta.3 artiklaTätä päätöstä sovelletaan kahden vuoden ajan sen tiedoksi antamisesta.4 artiklaTämä päätös on osoitettu Romanialle.Tehty Brysselissä [...] päivänä [...]kuuta [...].Neuvoston puolestaPuheenjohtaja [1] EUVL L 347, 11.12.2006, s. 1.[2] EYVL L 256, 7.9.1987, s. 1.